ঈদের জন্য বিভিন্ন দোকানিরা শাড়ির পসরা সাজিয়ে বসে আছেন। মিরপুর বেনারশি পল্লী, মায়াসির, আড়ং, নিপুন, টাঙ্গাইল শাড়ি কুটির, অঞ্জন'স, বাংলার মেলা, কে-ক্রাফটে নিজের মনমতো ডিজাইনের শাড়ি কিনতে পারবেন। এ ছাড়া একটু ভিন্ন ধাঁচের শাড়ি কিনতে বিভিন্ন শপিং মলে যেতে পারেন। যেখানে দেশি-বিদেশি নানা ডিজাইনের শাড়ি পাওয়া যাচ্ছে। আর নিউমার্কেট, গাউসিয়া তো রয়েছেই। একটু বাজার ঘুরে সাধ আর সাধ্য অনুযায়ী খুঁজে নিন নিজের পছন্দের শাড়িটি।